open-index/open-wikipedia-markdown huggingface dataset:
पोरसा तहसील

मुक्त ज्ञानकोश विकिपीडिया से
मुरैना जिले विकिपीडिया से. यह लेख जिले के बारे में है।देश भारत,राज्य मध्य प्रदेश प्रशासनिक प्रभाग चंबल मुख्यालय मुरैना तहसील 1. मुरैना, 2. अम्बाह 3.पोरसा, 4. जौरा, 5. सबलगडऔर 6. कैलारस सरकार • लोक सभा निर्वाचन क्षेत्रों मुरैना (श्योपुर जिले के साथ साझा) • विधानसभा सीटों 1. Sabalgarh, 2. Joura, 3. Sumawali, 4. मुरैना, 5. Dimani और 6. Ambah क्षेत्र • कुल 4998 किमी 2 (1930 वर्ग मील) जनसंख्या (2011) • कुल 1,965,137 • घनत्व 390 / km2 (1000 / वर्ग मील) • शहरी 22.56 जनसांख्यिकी • साक्षरता 72.1 • लिंग अनुपात 839 प्रमुख राजमार्ग NH3 वेबसाइट आधिकारिक वेबसाइट मुरैना जिले (हिन्दी: मुरैना जिला) मध्य प्रदेश के मध्य भारतीय राज्य के 51 जिलों में से एक है। नाम, मुरैना में mor + रैना से ली गई है मोर काफी पाया जाता है, जहां जगह का मतलब है। भारत में मोर की शायद सबसे बड़ी संख्या के लिए घर जा रहा है कि एक पहचान है जो मुरैना,। जिला चम्बल संभाग का हिस्सा है। मुरैना के शहर जिला और संभागीय मुख्यालयों है। जिला मुरैना से भोपाल, इंदौर, जबलपुर, ग्वालियर के बाद जनसंख्या के घनत्व में राज्य में पांचवां जिला है 1,965,137 2011 के रूप में की एक व्यापक रूप से छितरी हुई आबादी है। जिले के ज्यादातर खेत है, और वे मुरैना के भीतर गांवों के बारे में केवल 15% कनेक्ट हालांकि गाड़ियों, परिवहन के एक लोकप्रिय रूप है। मुरैना अपनी सरसों उत्पादन और मुख्यालय यहां स्थित सबसे प्रसिद्ध केएस ऑयल में से एक के लिए प्रसिद्ध है। इस क्षेत्र में गूजरों के कुछ गाओं है बाकी इक्का दुक्की अन्य जातियों के अलावा तोमरों का प्रभुत्व है। [1] धौर्रा के बारे में जानकारी = 1.बापु का पुरा 2.सिरस का पुरा 3.इमली का पुरा 4.बगिया 5ग़ूजरन पुरा 6ख़लक का पुरा 7अमर का पुरा.
खलक के पुरा से उत्तर में पाँडरी बाबा का मंदिर है ,जो वहाँ के लोगों में अति पूज्यनीय हैं। 
पोरसा से 13&nbsp;km दूरी पर एक गाँव सिलावली है। जो पहले चम्बल नदी के किनारे बसा हुआ था। इस गाँव के पुराने मुखियों में जंजारी बाबा प्रमुख हैं। सिलावली वर्तमान में बीहड़ से निकलकर समतल जमीन पर बसा बहुत बड़ा गाँव है। इसके अन्तर्गत आने वाले छोटे -छोटे पुरा(हिस्से)निम्न हैं। -
नरे क पुरा(परिमालका पुरा),तिवरिया (पूते का पुरा),संकर जी का पुरा(चौधरी का पुरा),मंदिर का पुरा(रामनगर ),ताल का पुरा,दधिराम का पूरा,पेशगार कापुरा,आदर्शनगर ,चक्की पुरा,अज़ान का पुरा.
मंदिर पुरा के अंत में जंजारी बाबा का करीब 200 वर्ष पुराना कुंआ आज भी स्थित है। नीलकंठ महाराज का मंदिर भी इसी से 300 m की दूरी पर है।

## सन्दर्भ
श्रेणी:मुरैना ज़िला
मिंग

**मिंग** नाम से निम्न लेख है:
* मिंग (किरदार) - फ्लैश गार्डन कामिक का किरदार है।
* मिंग (उपनाम) (明) - चीनी उपनाम
* मिंग राजवंश - चीन का एक राजवंश
वैभव चित्र मन्दिर सिनेमाघर

**वैभव चित्र मन्दिर** एक सिनेमाघर है जो पुणे ,हड़पसर में स्थित है। 

## सन्दर्भ

 
श्रेणी:पुणे के सिनेमाघर
श्रेणी:सिनेमाघर
P-श्रेणी क्षुद्रग्रह

thumb|७६ फ़्राएया (<small>76 Freia</small>) एक P-श्रेणी का क्षुद्रग्रह है
**P-श्रेणी क्षुद्रग्रह** (P-type asteroid) क्षुद्रग्रहों की एक श्रेणी है जिसके सदस्यों का ऐल्बीडो (चमकीलापन) बहुत कम (०.१ से कम) होता है और जिनका उत्सर्जन वर्णक्रम (एमिशन स्पेक्ट्रम) बिना किसी ख़ास अवशोषण बैंड (absorption band) के सिर्फ़ एक लालिमा दिखाता है। यह हमारे सौर मंडल की सबसे काली वस्तुओं में से हैं। वैज्ञानिक अनुमान लगाते हैं कि P-श्रेणी क्षुद्रग्रह कार्बनिक-युक्त (ओरगैनिक) सिलिकेट, जल-रहित सिलिकेट और कार्बन की सतह रखते हैं और उनका अंदरूनी भाग पानी की बर्फ़ का बना होता है। कुल मिलाकर ३३ P-श्रेणी के क्षुद्रग्रह ज्ञात हैं और यह क्षुद्रग्रह घेरे (ऐस्टेरोयड बेल्ट) के बाहरी हिस्से में स्थित हैं।

## इन्हें भी देखें
* क्षुद्रग्रह वर्णक्रम श्रेणियाँ
* क्षुद्रग्रह

## सन्दर्भ


श्रेणी:क्षुद्रग्रह वर्णक्रम श्रेणियाँ
बख्शाली

**बख्शाली** (Bakhshali) पाकिस्तान के खैबर-पख्तूनख्वा के मर्दान जिले में स्थित एक गाँव एवं यूनियन काउन्सिल है। यह 34°17'0 उत्तरी अक्षांश तथा 72°9'0 पूर्वी देशान्तर पर समुद्र तल से 307 मीटर की उंचाई पर स्थित है।

## इतिहास
यह गाँव इसलिये प्रसिद्ध है कि यहीं से सन १८८१ में प्राचीन भारतीय गणित की एक पाण्डुलिपि मिली जिसे आजकल बख्शाली पाण्डुलिपि कहते हैं।

## इन्हें भी देखें
*बख्शाली पाण्डुलिपि

## सन्दर्भ

श्रेणी:पाकिस्तान का भूगोल
A-श्रेणी क्षुद्रग्रह

**A-श्रेणी क्षुद्रग्रह** (A-type asteroid) क्षुद्रग्रहों की एक श्रेणी है। इस प्रकार के क्षुद्रग्रह काफ़ी कम हैं और सन् २०१५ तक केवल १७ ज्ञात थे। इनके उत्सर्जन वर्णक्रम (एमिशन स्पेक्ट्रम) में १ माइक्रोमीटर के तरंगदैर्घ्य (वेवलेंथ) पर एक अवशोषण बैंड (absorption band) दिखता है जो ओलीवाइन की मौजूदगी का संकेत है। खगोलशास्त्रियों का अनुमान है कि यह ऐसे क्षुद्रग्रहों के भूप्रावार (मैंटल) का भाग होते हैं जिनमें सामग्री (धूल, बर्फ़, पत्थर व धातु) का परतीकरण हो चुका हो और जिन्हें ठोकर लगने से उनके कुछ भाग उखड़ गए हो।

## इन्हें भी देखें
* क्षुद्रग्रह वर्णक्रम श्रेणियाँ
* क्षुद्रग्रह

## सन्दर्भ


श्रेणी:क्षुद्रग्रह वर्णक्रम श्रेणियाँ
टगिश झील

**टगिश झील** (Tagish Lake) कनाडा के ब्रिटिश कोलम्बिया और युकॉन प्रान्तों में स्थित एक झील है। यह १०० किमी लम्बी और २ किमी चौड़ी है। इस झील के दो बाज़ु हैं। एक भुजा, जिसे टाकु भुजा () कहा जाता है अधिकतर ब्रिटिश कोलम्बिया प्रान्त में है जबकि दूसऱीई भुजा, जिसे विन्डी भुजा () कहते हैं, अधिकतर युकॉन प्रान्त में पड़ती है।

## इन्हें भी देखें
* ब्रिटिश कोलम्बिया

## सन्दर्भ


श्रेणी:ब्रिटिश कोलम्बिया की झीलें
श्रेणी:कनाडा की झीलें
नरेन्द्र प्रसाद दीक्षित

दुर्ग विश्वविद्यालय के प्रथम कुलपति के रूप में नियुक्त डॉ दीक्षित वर्तमान में रूसा (राष्ट्रीय उच्च शिक्षा अभियान) के सदस्य व गवर्नमेंट साइंस कॉलेज, दुर्ग के पूर्व प्राचार्य रह चुके हैं। उनकी पहली नियुक्ति सहायक प्राध्यापक के तौर पर सन १९७१ में शासकीय कन्या महाविद्यालय, बिलासपुर में हुई इसके बाद जून १९७६ में इनका स्थानांतरण साइंस कॉलेज दुर्ग में हुआ सन २००० से २००७ तक साइंस कॉलेज दुर्ग में प्राध्यापक के साथ ही एग्जाम कंट्रोलर का कार्यभार भी संभाला फिर सन २००७ से २०१० तक साइंस कॉलेज दुर्ग के प्राचार्य रहे डॉ॰ दीक्षित उच्च शिक्षा मंत्री प्रेम प्रकाश पांडेय सहित प्रदेश के कई नामी हस्तियों के गुरु रहे हैं।

## इन्हें भी देखें
* दुर्ग विश्वविद्यालय

## सन्दर्भ

श्रेणी:शिक्षाशास्त्री
टगिश झील उल्का

thumb|टगिश झील उल्का का १५९ ग्राम का एक अंश
**टगिश झील उल्का** (Tagish Lake meteorite) एक उल्का है जो १८ जनवरी २००० में १६:४३ यूटीसी समय पर कनाडा के ब्रिटिश कोलम्बिया प्रान्त के पश्चिमोत्तरी भाग में टगिश झील के पास गिरा था। यह एक कार्बनयुक्त कोन्ड्राइट उल्का था।

## विवरण
१८ जनवरी २००० में उल्का अंतरिक्ष से पृथ्वी के वायुमंडल के ऊपरी भाग में दाख़िल हुआ और तेज़ गति से वायु के साथ हुई रगड़न से गरम होता गया और जलने लगा। ५० किमी और ३० किमी की ऊँचाई पर इसमें गरमी से विस्फोट हुआ जिसका धमाका १.७ किलोटन अनुमानित किया गया है। उत्तरी ब्रिटिश कोलम्बिया प्रान्त और दक्षिणी युकोन क्ष्रेत्र के स्थानीय निवासियों से उस समय आकाश में एक आग का बड़ा गोला दिखने की आँखों-देखी ख़बरे मिली हैं। इसके बाद सैंकड़ों टुकड़े आकर झील पर गिरे जो उस समय जमी हुई थी। झील पर जमी बर्फ़ से उल्का के लगभग ५०० अंश बरामद हो चुके हैं। स्थानीय निवासियों के अनुसार उस समय हवा में गन्धक की गन्ध आ रही थी और बहुतों ने सोचा की शायद किसी प्रक्षेपास्त्र (मिसाइल) का परीक्षण हो रहा है।

## इन्हें भी देखें
* कोन्ड्राइट
* टगिश झील

## सन्दर्भ


श्रेणी:कोन्ड्राइट उल्का
श्रेणी:कनाडा में मिले उल्का
श्रेणी:उल्का गिरावटें
चाँद रात

thumb|right|200px|चाँद रात का चाँद

**चाँद रात** हिन्दी-उर्दू और बंगाली शब्द है, जो भारत, बांग्लादेश और पाकिस्तान में उपयोग होता है। चाँद रात वह समय होता है, जब परिवार और मित्र बाहर खुले जगह पर नए चाँद को देखते हैं।

नया चाँद देखने की रात को "चाँद रात" कहते हैं। इस नए चाँद को देखने की रात के दुसरे दिन से इस्लामी कैलंडर के महीने की शुरूआत होती है। यानी चाँद रात उस महीने का आख़री दिन होता है, दुसरे दिन से अगले महीने की पहली तारीख शुरू होती है। 
## नाम
यह नाम संस्कृत के चंद्र (चाँद)  और रात्रि (रात)  शब्द से बना है। जिसे हिन्दी और उर्दू में चाँद और रात कहते हैं।

## सन्दर्भ

## बाहरी कड़ियाँ

श्रेणी:इस्लाम
श्रेणी:रमज़ान
अकबरपुर उल्का

**अकबरपुर उल्का** (Akbarpur meteorite) १८ अप्रैल १८३८ में भारत के आधुनिक उत्तर प्रदेश राज्य के क्षेत्र में गिरा एक उल्का था। अपनी बनावट के आधार पर यह एक H-श्रेणी का साधारण कोन्ड्राइट उल्का है।

## इन्हें भी देखें
* कोन्ड्राइट

## सन्दर्भ


श्रेणी:कोन्ड्राइट उल्का
श्रेणी:भारत में मिले उल्का
श्रेणी:उल्का गिरावटें
D-श्रेणी क्षुद्रग्रह

**D-श्रेणी क्षुद्रग्रह** (D-type asteroid) क्षुद्रग्रहों की एक श्रेणी है। इसके सदस्यों का ऐल्बीडो (चमकीलापन) बहुत कम (०.१ से कम) होता है और जिनका उत्सर्जन वर्णक्रम (एमिशन स्पेक्ट्रम) बिना किसी ख़ास अवशोषण बैंड (absorption band) के सिर्फ़ एक लालिमा दिखाता है। D-श्रेणी के क्षुद्रग्रह क्षुद्रग्रह घेरे के बाहरी भाग में और उस से भी आगे पाए जाते हैं। कुछ खगोलशास्त्रियों का विचार है कि इस श्रेणी के क्षुद्रग्रह सौर मंडल के दूर-दराज़ कायपर घेरे में उत्पन्न हुए थे। सम्भव है कि सन् २००० में कनाडा में गिरा टगिश झील उल्का एक D-श्रेणी क्षुद्रग्रह का अंश रहा हो। यह भी संकेत है कि मंगल ग्रह का फ़ोबोस उपग्रह भी एक D-श्रेणी क्षुद्रग्रह रहा हो जो मंगल के गुरुत्वाकर्षण द्वारा फंसा लिया गया हो और उसके इर्द-गिर्द परिक्रमा करने लगा।

## इन्हें भी देखें
* क्षुद्रग्रह वर्णक्रम श्रेणियाँ
* क्षुद्रग्रह

## सन्दर्भ


श्रेणी:क्षुद्रग्रह वर्णक्रम श्रेणियाँ
टेट्रिस (बहुविकल्पी)

**[[टेट्रिस]]** जून 1984 में बना एक ईट को मिलाने वाला एक खेल है।

* टेट्रिस (अटारी), 1988 में बना अटारी गेम्स का एक खेल है।
* टेट्रिस (गेम बॉय), 1989 में बना एक खेल संस्करण है।
* टेट्रिस (ईए), 2006 में बना अनेक उपकरणों हेतु एक खेल।
* टेट्रिस (निंटेंडडो 3डीएस), 2011 में बना।
टेट्रिस

**टेट्रिस** 6 जून, 1984 में बना एक ईट जोड़ने वाला वीडियो खेल है, जिसे एलेक्सी पाजीत्नोव ने बनाया है। यह पहला मनोरंजन सॉफ्टवेयर है, जिसे अमेरिका में भेज कर आईबीएम और कोमोडोर 64 में प्रदर्शित किया गया। 1980 में इसे घरेलू कम्प्युटर के लिए उपलब्ध कराया गया। इस समय इसे बहुत अधिक प्रसिद्धि मिली और 1989 में गेम बॉय के इसके एक संस्करण को 100 सबसे अच्छे खेल की सूची में पहले स्थान पर रखा गया।

## इतिहास
250px|अंगूठाकार|दाएँ|टेट्रिस खेल का दृश्य
इसका निर्माण 6 जून, 1984 में एलेक्सी पाजीत्नोव ने किया था। वह पहले एक नए उपकरण को जाँच रहे थे। इसके लिए वह सरल खेल का कोड बना कर उसे चलाने की कोशिश कर रहे थे। इसके पश्चात वह इस खेल को बनाने में लग गए। पहले इसमें 12 प्रकार के आकार होते थे। जिसके कारण यह खेल कठिन बन गया था। लेकिन बाद में इसे 7 आकार वाले खेल में बदल दिया गया। एलेक्ट्रोनिका 60 में केवल अक्षर ही दिखते थे, तो उन्होने इसमें अक्षर का ही उपयोग किया। लेकिन इससे वह बहुत जल्दी भर जाता था। इस कारण उन्होने सोचा की इसमें हटाने का भी तरीका होना चाहिए।

## सन्दर्भ

## बाहरी कड़ियाँ
* आधिकारिक जालस्थल

श्रेणी:वीडियो गेम
बरगीत

**बरगीत** () असम के नव वैष्णव धर्म के महापुरुष श्रीमन्त शंकरदेव और माधवदेव के द्वारा रचित उच्च अध्यत्मिक भाव सम्पन्न, निर्दिष्ट राग विशिष्ट, एक विशेष ढंग से गाए जाने वाले गीत हैं।ये गीत ब्रजावली भाषा मे रचित हैं और श्री कृष्ण का गुणगान करते हैं। बाणीकान्त काकति ने इन गीतों को 'महान सङ्गीत' कहा है, कालिराम मेधि ने इन्हें 'स्वर्गीय सङ्गीत' तथा देवेन्द्रनाथ बेजबरुवा ने 'पवित्र सङ्गीत' कहकर इनकी व्याख्या की है।  

शंकरदेव ने प्रायः दो सौ चालीस वरगीतों की रचना की थी। एक अग्निकाण्ड में उनकी अधिकांश रचनाएँ नष्ट हो गयीं और केवल ३५ गीत बच पाए। माधवदेव ने कुल दो सौ चालीस वरगीत रचे जिसमें से केवल १८० प्राप्य हैं।  १४८८ ई में शंकरदेव द्वारा रचित 'मन मेरि राम चरनहि लागू' इतिहास का प्रथम वरगीत है। 

## विषय
बालगोपाल के विभिन्न शिशु लीलाएँ, जैसे शरारत, खेल-खिलवाड़, चौर्य-चातुर्य, अभिमान, गोप कृष्ण के गोपी लीलाएँ, जैसे गोपियों के साथ नृत्य करना, गोपियों के विच्छेद और कृष्ण प्रेम की व्याकुलता, उद्धव के अपने बांधव कृष्ण के प्रति प्रेम और भक्ति, कृष्णविहीन वृन्दावन के दुखद वातावरण का वर्णन आदि वरगीत के विषय हैं।

कुछ बरगीतों मे मानव जीवन की नश्वरता, धन जन, रूप यौवन की अस्थायित्व, काम-क्रोधादि की दौरात्म तथा दूसरी ओर भक्ति का महात्म्य, मुक्ति के लिए भगवान के सामने आत्मसमर्पण आदि परमार्थिक बातें भी वर्णित हैं।

## रचना काल
महापुरुष शंकरदेव का पहला बॉरगीत है *मन मेरि राम चरनहि लागू* (मेरे मन राम के चरणों में लगो) जिसका रचनाकाल लगभग १५१५ है। वो था जुरुजन के पहले तीर्थभ्रमण का समय। अनुमान किया जाता है कि धनश्री राग पर आधारित ये वरगीत वद्रिका आश्रम मे लिखा गया था। बदरिकाश्रम की यह घटना गुरु चरित मे पाया जाता है "..গৈ বদৰিকাশ্ৰমে উঠি উদ্ধৱক দৰশন হৈছেগৈ৷ তাত দক্ষিণ বাহুত বাঢ়িছে মাংস৷ সৰ্ববজয় আতৈ বোনে , কিবা হবহে৷ গুৰু বোলে আমাৰ সখা ইষ্ট এজন পুৰুষ মাধৱ নামে জন্মিছে৷" (गोइ बॉदॉरिकस्रॉम उथि उद्धॉवॉक दॉरॉखॉन होइसैगोइ। तात दोक्ख्यिन बाहुत बार्हिसे मांखॉ। खॉर्बॉबॉजॉय अतोइ बाने, किब होबोहै। गुरु बोले आमार खॉखा इस्तॉ एजॉन पुरुख माधऑव नामे जॉन्मिसै।")

## सन्दर्भ

## इन्हें भी देखें
*अंकिया नाट

## बाहरी कड़ियाँ
*महापुरुष शंकरदेव और माधवदेव द्वारा रचित बरगीत

श्रेणी:असमिया साहित्य
श्रेणी:असम की संस्कृति
रीता चौधुरी

**रीता छौधुरी** (असमीया भाषा मे ৰীতা চৌধুৰী (रिता सोउधुरि)) एक विख्यात असमीया कवियित्री, उपन्यासिक है। उन्हे साहित्य अकादेमी स्म्मान भी मिला है। वह वर्तमान भारत के नेशनल बुक ट्रस्ट के संचालक है।  वह गुवाहाटी के कॉतॉन महाविद्यालय की प्रवक्ता है। 

## तथ्य संग्रह

श्रेणी:साहित्य अकादमी द्वारा पुरस्कृत असमिया भाषा के साहित्यकार
श्रेणी:असम के लोग
Q-श्रेणी क्षुद्रग्रह

**Q-श्रेणी क्षुद्रग्रह** (Q-type asteroid) क्षुद्रग्रहों की एक श्रेणी है जो संख्या में बहुत कम हैं और क्षुद्रग्रह घेरे के भीतरी भाग में मिलते हैं।

## वर्णक्रम व बनावट
Q-श्रेणी क्षुद्रग्रहों के उत्सर्जन वर्णक्रम (एमिशन स्पेक्ट्रम) में १ माइक्रोमीटर के तरंगदैर्घ्य (वेवलेंथ) पर ओलीवाइन और पाइरॉक्सीन की मौजूदगी जतलाने वाला स्पष्ट अवशोषण बैंड (absorption band) मिलता है। इस बैंड की ढलान से धातु की उपस्थिति का भी पता चलता है। ०.७ माइक्रोमीटर के आस-पास भी एक बैंड नज़र आता है। कुल मिलाकर इनका वर्णक्रम V-श्रेणी और S-श्रेणी के बीच का होता है।

## उल्काओं से वर्णक्रम समानता
पृथ्वी पर गिरने वाले अधिकतर उल्काओं 'साधारण कोन्ड्राइट' श्रेणी के होते हैं, जिनका वर्णक्रम Q-श्रेणी क्षुद्रग्रहों से मिलता-जुलता है। इस तथ्य को देखकर खगोलशास्त्री सोचते हैं कि Q-श्रेणी क्षुद्रग्रह ज़रूर भारी संख्या में मौजूद होंगे, हालांकि सन् २०१५ तक कुल मिलाकर इस श्रेणी के केवल २० क्षुद्रग्रह खोजे जा चुके थे।

## इन्हें भी देखें
* क्षुद्रग्रह वर्णक्रम श्रेणियाँ
* क्षुद्रग्रह

## सन्दर्भ


श्रेणी:क्षुद्रग्रह वर्णक्रम श्रेणियाँ
*
टेट्रिस प्रभाव

200px|अंगूठाकार|दाएँ|टेट्रोमीनो खेल का एक दृश्य
**टेट्रिस प्रभाव** उन लोगों को होता है, जो एक ही प्रकार के खेल को खेलने में अत्यधिक समय नष्ट कर देते हैं। इस बीमारी का नाम टेट्रोमीनो नामक एक खेल से लिया गया है। जिसे बहुत समय तक खेलने के पश्चात आँखों को बंद करने के बावजूद इसके चित्र चलते हुए दिखाई देते हैं।

## अन्य उदाहरण
यह किसी खेल के अलावा वास्तविक दुनिया में किसी प्रकार के दिमाग को भ्रमित करने वाले छवि आदि से भी हो सकता है।

## सन्दर्भ

## बाहरी कड़ियाँ
श्रेणी:स्मृति
T-श्रेणी क्षुद्रग्रह

**T-श्रेणी क्षुद्रग्रह** (T-type asteroid) क्षुद्रग्रहों की एक श्रेणी है जो संख्या में बहुत कम हैं और क्षुद्रग्रह घेरे के भीतरी भाग में मिलते हैं। इनकी बनावट अज्ञात है। इनका उत्सर्जन वर्णक्रम (एमिशन स्पेक्ट्रम) केवल एक ०.८५ माइक्रोमीटर के पास का अवशोषण बैंड (absorption band) दिखाता है, जिसके अलावा केवल एक लालिमा दिखती है। वैज्ञानिको का अनुमान है कि यह जल-रहित होते हैं। सम्भव है कि यह P-श्रेणी क्षुद्रग्रह या D-श्रेणी क्षुद्रग्रह से सम्बन्धित हो, या फिर एक बहुत ही परिवर्तित प्रकार के C-श्रेणी क्षुद्रग्रह हो।

## इन्हें भी देखें
* क्षुद्रग्रह वर्णक्रम श्रेणियाँ
* क्षुद्रग्रह

## सन्दर्भ


श्रेणी:क्षुद्रग्रह वर्णक्रम श्रेणियाँ
R-श्रेणी क्षुद्रग्रह

**R-श्रेणी क्षुद्रग्रह** (R-type asteroid) क्षुद्रग्रहों की एक श्रेणी है जो संख्या में कम हैं और क्षुद्रग्रह घेरे के भीतरी भाग में मिलते हैं।

## श्रेणी की विशेषताएँ
R-श्रेणी क्षुद्रग्रहों का ऐल्बीडो (चमकीलापन) मध्यम होता है और उत्सर्जन वर्णक्रम (एमिशन स्पेक्ट्रम) में यह V-श्रेणी क्षुद्रग्रहों और A-श्रेणी क्षुद्रग्रहों के दरम्यान का स्थान रखते हैं। इनके वर्णक्रम में १ और २ माइक्रोमीटर के तरंगदैर्घ्य (वेवलेंथ) पर ओलीवाइन और पाइरॉक्सीन की मौजूदगी जतलाने वाला स्पष्ट अवशोषण बैंड (absorption band) मिलते हैं। इसके अलावा ०.७ माइक्रोमीटर से नीचे बहुत लालिमा दिखती है।

## इन्हें भी देखें
* क्षुद्रग्रह वर्णक्रम श्रेणियाँ
* क्षुद्रग्रह

## सन्दर्भ


श्रेणी:क्षुद्रग्रह वर्णक्रम श्रेणियाँ
V-श्रेणी क्षुद्रग्रह

[thumb|[डॉन (अंतरिक्ष यान)|डॉन शोध यान द्वारा ली गई ४ वेस्टा की तस्वीर - V-श्रेणी का नाम इसी पर पड़ा है]]
**V-श्रेणी क्षुद्रग्रह** (V-type asteroid) क्षुद्रग्रहों की एक श्रेणी है जिसके सदस्य ४ वेस्टा से मिलते-जुलते हैं (और जिस कारण से इस श्रेणी को 'V' कहा जाता है)। ४ वेस्टा इस श्रेणी का सबसे विशालकाय क्षुद्रग्रह है। हमारे सौर मंडल के क्षुद्रग्रह घेरे के लगभग ६% क्षुद्रग्रह इस श्रेणी के हैं।

## सम्भावित उत्पत्ति
V-श्रेणी के क्षुद्रग्रहों की कक्षाएँ (ओरबिट) ४ वेस्टा से मिलते-जुलते होते हैं। यह देखकर खगोलशास्त्री अनुमान लगाते हैं कि इनमें से अधिकतर किसी प्रहार या प्रहारों द्वारा वेस्टा से ही टूटकर अलग हुए थे। वेस्टा के दक्षिणी गोलार्ध (हेमिसफ़ियर) में रियासिल्विया (Rheasilvia) नामक एक ५०५ किमी का प्रहार क्रेटर है और सम्भव है कि यही अधिकांश V-श्रेणी क्षुद्रग्रहों का स्रोत हो।

## वर्णक्रम व बनावट
V-श्रेणी क्षुद्रग्रहों का ऐल्बीडो (चमकीलापन) मध्यम होता है और S-श्रेणी क्षुद्रग्रहों के समान होता है, जो पत्थरयुक्त-लोहे और कोन्ड्राइट के बने होते हैं। V-श्रेणी में S-श्रेणी की तुलना में अधिक पाइरॉक्सीन होता है, और इनकी संख्या भी S-श्रेणी की तुलना में काफ़ी कम है। V-श्रेणी के उत्सर्जन वर्णक्रम (एमिशन स्पेक्ट्रम) में ०.७५ माइक्रोमीटर के तरंगदैर्घ्य (वेवलेंथ) पर एक तगड़ी धारी और फिर १ माइक्रोमीटर पर भी एक धारी दिखती है। इसके अलावा इनमें ०.७ माइक्रोमीटर से नीचे लालिमा नज़र आती है। यह वर्णक्रम पृथ्वी पर गिरने वाले HED उल्काओं (HED meteorite) जैसा है जो एक प्रकार के अकोन्ड्राइट उल्का होते हैं।

## इन्हें भी देखें
* क्षुद्रग्रह वर्णक्रम श्रेणियाँ
* क्षुद्रग्रह

## सन्दर्भ


श्रेणी:क्षुद्रग्रह वर्णक्रम श्रेणियाँ
अपराध दर के आधार पर भारत के राज्यों की सूची

राष्ट्रीय अपराध रिकॉर्ड ब्यूरो के अनुसार, भारत में अपराध दर (प्रति 100,000 जनसंख्या पर अपराध की घटना) 2020 में 487.8 से घटकर 2021 में 445.9 हो गई है। अपराध की घटना और अपराध दर अलग-अलग राज्यों में और अपराध के प्रकार से भी भिन्न होती है। 

2021 में सभी राज्यों में से केरल में अपराध दर सबसे अधिक है, और नागालैंड में अपराध दर सबसे कम है। 2021 में पूरे भारत में से दिल्ली में अपराध दर सबसे अधिक है, और दादरा नगर हवेली और दमन और दीव में सबसे कम अपराध दर है।

हिंसक अपराध विशेष रूप से पूर्वी भारत, पूर्वोत्तर भारत, राष्ट्रीय राजधानी क्षेत्र में अधिक हैं। बिहार, झारखंड, ओडिशा, पश्चिम बंगाल, असम, त्रिपुरा, अरुणाचल प्रदेश, दिल्ली, हरियाणा, महाराष्ट्र, और मध्य प्रदेश में हिंसक अपराध की दर 2021 में राष्ट्रीय औसत से अधिक है।

2021 में झारखंड में सबसे ज्यादा हत्या की दर थी, राजस्थान में सबसे ज्यादा बलात्कार की दर थी, दिल्ली में अपहरण और डकैती की दर सबसे अधिक थी, पंजाब में मादक पदार्थों की तस्करी की दर सबसे अधिक थी, और उत्तर प्रदेश में सबसे अधिक अवैध हथियार के जब्ती की दर रही।

अपराधों के कुछ कारण क्षेत्र विशिष्ट होते हैं। विद्रोहियों ने 2021 में 178 अपराध किए, जिनमें ज्यादातर मणिपुर में थे। वामपंथी चरमपंथियों ने 2021 में 387 अपराध किए, जिनमें से ज्यादातर छत्तीसगढ़ में थे। आतंकवादियों ने 2021 में 380 अपराध किए, जिनमें से ज्यादातर जम्मू और कश्मीर में थे।

2021 में पूरे भारत में से गुजरात में अपराध जांच दर और आरोप पत्र दर सबसे अधिक रहा, वहीं मणिपुर में यह दोनों आकड़ें सबसे कम रहें।

2021 में मिजोरम में दोष सिद्धि दर सबसे ज्यादा रहा जबकि लक्षद्वीप में यह सबसे कम था |

## राज्यवार आंकड़े
डेटा राष्ट्रीय अपराध रिकॉर्ड ब्यूरो द्वारा वार्षिक "क्राइम इन इंडिया" प्रकाशन पर आधारित है।

* अपराध दर: प्रति एक लाख (100,000) जनसंख्या पर होने वाले अपराधों की संख्या
* आई पी सी: भारतीय दंड संहिता
* एस एल एल: विशेष और स्थानीय कानून
* अपराध जांच दर : पुलिस द्वारा निपटाए गए, रद्द किए गए या वापस लिए गए आपराधिक मामलों की संख्या, जांच के लिए उपलब्ध कुल आपराधिक मामलों के प्रतिशत के तौर पर 
* आरोप पत्र दर: ऐसे आपराधिक मामले जहां अभियुक्तों के खिलाफ आरोप तय किए गए हो, जांच के बाद कुल निपटाए गए मामलों के प्रतिशत के तौर पर  
* दोष सिद्धि दर: ऐसे आपराधिक मामले जहां सुनवाई पूरी होने के बाद अभियुक्त को अदालत द्वारा दोषी ठहराया गया हो, कुल मामलों के प्रतिशत के रूप में जहां आपराधिक मुकदमा पूरा कर लिया गया हो   

**अपराध दर (प्रति 100,000 जनसंख्या) शीर्ष-वार 2021**| बच्चों के प्रति अपराध दर की गणना प्रति 100,000 बच्चों की आबादी पर की जाती है।

## References

Crime rate

Crime rate
India, crime rate
गृह स्वामित्व के आधार पर भारत के राज्यों की सूची

भारत के राज्यों की यह सूची प्रतिशत में परिवारों द्वारा उनके घरों के स्वामित्व की है जो 2001 की जनगणना पर आधारित है।

श्रेणी:भारत के राज्यों और केन्द्र शासित प्रदेशों से संबंधित सूचियाँ
शिशुग्रह

[thumb|[हबल अंतरिक्ष दूरदर्शी|हबल अंतरिक्ष दूरबीन द्वारा HD १४१९४३ और HD १९१०८९ नामक दो कम उम्र के तारों के इर्द-गिर्द के मलबा चक्र]]
**शिशुग्रह** (planetesimal) उन ठोस वस्तुओं को कहते हैं जो किसी तारे के इर्द-गिर्द के आदिग्रह चक्र या मलबा चक्र में बन रही होती हैं।

## उत्पत्ति और ग्रह-निर्माण में भूमिका
हालांकि खगोलशास्त्रियों ने आजतक किसी शिशुग्रह को वास्तव में देखा नहीं है लेकिन ग्रह-निर्माण की प्रक्रिया के बारे में यह विचार है कि आरम्भ में किसी तारे के इर्द-गिर्द परिक्रमा करता हुआ खगोलीय धूल का चक्र होता है। फिर इस चक्र के कण एक-दूसरे से टकारते है और गुरुत्वाकर्षण के प्रभाव के कारण कभी-कभी एक-दूसरे से चिपक जाते हैं। धीरे-धीरे वस्तुएँ बनने लगती हैं (और प्रहारों से टूटती भी रहती हैं)। कुछ वस्तुएँ जब बड़ा आकार कर लेती हैं तो उनका गुरुत्वाकर्षण भी बढ़ जाता है और वे और तेज़ी से कणों को अपनी ओर खींच कर आकार बढ़ाने लगती हैं। इस स्तर पर उन्हें शिशुग्रह कहा जाता है क्योंकि इसके बाद इनमें जल्द ही अन्य वस्तुओं और मलबे को खींचकर ग्रह का आकार बना लेने की गुरुत्वाकर्षक क्षमता आ जाती है। 

बढ़ते-बढ़ते कुछ समय में इनका आकार हमारे चंद्रमा जितना हो जाता है और भयंकर गुरुत्वाकर्षण की सिकुड़न से इसका रूप भी गोलाकार होने लगता है। फिर यह अपने तारे की परिक्रमा करते हुए अपने कक्षा (ओरबिट) में स्थित सभी वस्तुओं को अपने में विलीन कर लेती है और अपना मार्ग साफ़ कर लेती है। अंतर्राष्ट्रीय खगोलीय संघ के नियमों के तहत यह परिक्रमा कक्षा में स्थित वस्तुओं और मलबे को साफ़ कर लेने की प्रक्रिया ही ग्रह का दर्जा पा लेने की परिभाषा है।

ध्यान दें कि यह आवश्यक नहीं है कि सभी शिशुग्रह बढ़कर ग्रह बन सकें। अक्सर इनमें आपकी टक्कर होने से यह टूटकर छोटे भी हो जाते हैं। हमारे सौर मंडल के क्षुद्रग्रह ४ वेस्टा के साथ कुछ ऐसा ही हुआ लगता है। वेस्टा के दक्षिणी गोलार्ध (हॅमीस्फ़ेयर) में रियासिल्विया (Rheasilvia) नामक एक ५०५ किमी का गहरा प्रहार क्रेटर है और माना जाता है के क़रीब एक अरब साल पूर्व एक बड़ी वस्तु का वेस्टा के साथ भयंकर टकराव हुआ जो वेस्टा का एक बड़ा अंश उखाड़ गया और उसे ग्रह का आकार ग्रहण करने से रोक गया।

## इन्हें भी देखें
* आदिग्रह
* आदिग्रह चक्र
* ग्रह
* तारा निर्माण

## सन्दर्भ


श्रेणी:परितारकीय चक्र
श्रेणी:ग्रह
श्रेणी:विकिपरियोजना खगोलशास्त्र लेख
परितारकीय चक्र

thumb|350px|thumbtime=50|SAO २०६४६२ नामक तारे के इर्द-गिर्द एक असाधारण परितारकीय चक्र है
**परितारकीय चक्र** (Circumstellar disk) किसी तारे के इर्द-गिर्द परिक्रमा कर रहे धूल, गैस, शिशुग्रहों, क्षुद्रग्रहों व अन्य पदार्थों के बने चक्र को कहते हैं। इस चक्र का आकार टॉरस-नुमा, छल्ले-नुमा या रोटी-नुमा होता है। नवजात तारों में इस चक्र में अव्यवस्थित सामग्री होती है जिस से आगे चलकर शिशुग्रह आदि जन्म सकते हैं, जबकि कुछ उम्र वाले तारो में इस चक्र मे शिशुग्रह होते हैं जिनसे ग्रह बन सकते हैं।

## इन्हें भी देखें
* आदिग्रह चक्र
* शिशुग्रह
* खगोलीय धूल

## सन्दर्भ


श्रेणी:परितारकीय चक्र
श्रेणी:नीहारिकाएँ
ग्रहीय क्रोड

thumb|सौर मंडल के कुछ अंदरूनी ग्रहों की आंतरिक संरचना
**ग्रहीय क्रोड** (planetary core) किसी ग्रह, उपग्रह या बड़े क्षुद्रग्रह की सबसे भीतरी तह को कहा जाता है। यह ठोस या द्रव (लिक्विड) या उन दोनों की परतों का सम्मिलन हो सकती है। हमारे सौर मंडल में ग्रहीय क्रोड का पूरी वस्तु की त्रिज्या (रेडियस) में हिस्सा चंद्रमा में २०% से लेकर बुध ग्रह (मर्क्युरी) में ८५% तक है। गैस दानवों की भी क्रोडें होती हैं लेकिन उनकी बनावट पर बहस जारी है - वह पत्थर की, बर्फ़ की या फिर धातु हाइड्रोजन के द्रव की हो सकती है।

## इन्हें भी देखें
* ग्रह

## सन्दर्भ


श्रेणी:ग्रहीय भूविज्ञान
लौह उल्का

[thumb|सन् १८६४ में [सहारा मरुस्थल|सहारा रेगिस्तान में मिला ५०० किलोग्राम का तामेनतीत लौह उल्का]]
**लौह उल्का** (Iron meteorite) ऐसे उल्का को कहते हैं जिसका अधिकांश भाग लोहे-निकल के उल्काई लोहा (meteoric iron) नामक मिश्रातु (ऐलोय) का बना हो। यह शिशुग्रहों की ग्रहीय क्रोडों से उत्पन्न होती हैं। अति-प्राचीनकाल में जब मनुष्यों को धरती से लोहा निकालकर उसे पत्थर से अलग कर के शुद्ध करना नहीं आता था, तब लौह उल्का ही उनके लिये लोहा का सबसे पहला स्रोत थे।

## इन्हें भी देखें
* उल्का
* ग्रहीय क्रोड

## सन्दर्भ


श्रेणी:उल्का के प्रकार
श्रेणी:लौह उल्का
मलबा चक्र

[thumb|[मीनास्य तारा|फ़ुमलहौत तारे के इर्द-गिर्द परिक्रमा करता हुआ मलबा चक्र - (हबल अंतरिक्ष दूरबीन द्वारा ली गई तस्वीर)]]
**मलबा चक्र** (Debris disk) किसी तारे के इर्द-गिर्द परिक्रमा कर रहा धूल और मलबे का परितारकीय चक्र होता है। कभी-कभी इस चक्र में सामग्री के एकीकरण से छल्ले बन जाते हैं, जैसा कि फ़ुमलहौत तारे के मलबे चक्र में देखा जाता है। मलबे चक्र नवजात और बूढ़े, दोनों प्रकार के तारों में देखे जा चुके हैं। एक न्यूट्रॉन तारे के इर्द-गिर्द भी मलबा चक्र परिक्रमा करता हुआ पाया गया है। मलबे चक्र उस समय बच जाते हैं जब आदिग्रह चक्र का काल ख़त्म होने पर ग्रह बन चुके हों और मलबा बचा हुआ हो। कभी-कभी शिशुग्रहों की टक्करों से भी मलबा चक्र बन सकते हैं।

## इन्हें भी देखें
* परितारकीय चक्र
* आदिग्रह चक्र

## सन्दर्भ


श्रेणी:परितारकीय चक्र
वासिला, अलास्का

thumb|right|250px|अलास्का में वासिला की स्थिति (लाल बिन्दू)

**वासिला** (अंग्रेज़ी: *Wasilla*) संयुक्त राज्य अमेरिका के अलास्का राज्य में स्थित एक छोटा कस्बा है। यह अलास्का का छठा सबसे बड़ा नगर है। अलास्का के सबसे बड़े नगर एंकोरेज से इसकी दूरी लगभग 69 किमी है। 2010 की अमेरिका की जनगणना के अनुसार यहाँ की कुल जनसंख्या 7,831 है। वासिला का क्षेत्रफल 32.1 वर्ग किमी है जिसमें से 30.3 वर्ग किमी भूमिक्षेत्र और 1.8 वर्ग किमी जलक्षेत्र है। यहाँ का जनसंख्या घनत्व (2010 में) 258.4/किमी2 है।

बर्ट कॉटल यहाँ के वर्तमान (जुलाई 2015 में) महापौर हैं।

## मौसम

## सरकार
वासिला नगर परिषद इस नगर की विधायिका है। यह कानून बनाती है और नीतियाँ निर्धारित करती है, सम्पत्ति कर की दर तय करती है, और नागरिक सेवाओं के लिए व्ययिका और धन को स्वीकृति देती है। इसमें छह सदस्य होते हैं, जो मुक्त रूप से वासिला के निवासियों द्वारा तीन वर्षों की अवधि के लिए चुने जाते हैं। महापौर का चुनाव अलग से किया जाता है। यदि किसी भी महापौर प्रत्याशी को कुल डाले गए मतों में से 40% से कम प्राप्त होते हैं तो एक चुनाव और कराया जाता है।

### वासिला के महापौरों की सूची

## चित्र दीर्घा

चित्र:Cityofwasilla.JPG|वासिला नगर
चित्र:Mountains around Wasilla Alaska.jpg|वासिला के आसपास के पहाड़
चित्र:Wasilla City Hall.jpg|वासिला नगर हॉल


## सन्दर्भ

## बाहरी कड़ियाँ

* आधिकारिक जालपृष्ठ 

श्रेणी:अलास्का के नगर
अडैक, अलास्का

**अडैक** (अंग्रेज़ी: *Adak*) संयुक्त राज्य अमेरिका के अलास्का राज्य के अलूशियन्स पश्चिम जनगणना क्षेत्र में स्थित एक कस्बा है। 2010 की जनगणना में यहाँ की कुल जनसंख्या 326 थी। अडैक, अमेरिका की सबसे पश्चिमी नगरपालिका है और अलास्का में सबसे दक्षिणी नगर है। अडैक सैन्य स्थल और अडैक नोसेना स्थला कभी यहाँ स्थित हुआ करते थे।

संयुक्त राज्य जनगणना ब्यूरो के अनुसार अडैक का कुल क्षेत्रफल 330 वर्ग किमी है जिसमें से 317 वर्ग किमी (96.13%) भूक्षेत्र और 13 वर्ग किमी (3.87%) जलक्षेत्र है।

थॉमस स्पिट्लर यहाँ के वर्तमान (जुलाई 2015 में) महापौर हैं।

यहाँ की पारिवारिक मध्य-मूल्य औसत आय 53,889 डॉलर है और प्रति व्यक्ति आय 31,747 $ है। लगभग 3.3% परिवार और 4.7% जनसंख्या निर्धनता रेखा से नीचे हैं जिनमें से अट्ठारह वर्ष की आयु से कम या पैंसठ की आयु से ऊपर का नहीं है।

## चित्र दीर्घा

चित्र:Adak - Adak Island.jpg|अडैक
चित्र:A hunter at sunrise on Adak, with Mt. Moffett in the background. Adak Island, Aleutian Islands, Alaska.jpg|परिदृश्य को स्कैन करता एक शिकारी। पृष्ठभूमि में माउण्ट मॉफ़ॅट चित्रित है जो अडैक का सबसे ऊँचा स्थान है।


## सन्दर्भ

## बाहरी कड़ियाँ
* अडैक का आधिकारिक जालस्थल 

श्रेणी:अलास्का के नगर
L-श्रेणी क्षुद्रग्रह

**L-श्रेणी क्षुद्रग्रह** (L-type asteroid) क्षुद्रग्रहों की एक श्रेणी है जो संख्या में बहुत कम हैं। इनका उत्सर्जन वर्णक्रम (एमिशन स्पेक्ट्रम) ०.७५ माइक्रोमीटर के पास एक लालिमा-पूर्ण अवशोषण बैंड (absorption band) दिखाता है और उस से अधिक तरंगदैर्घ्य (वेवलेंथ) पर साधारण-सा लाल प्रस्तुत करता है। K-श्रेणी क्षुद्रग्रहों की तुलना में यह दिख सकने वाले प्रकाश में अधिक लाल दिखते हैं और अवरक्त (इन्फ़्रारेड) में बैंडहीन होते हैं।

## इन्हें भी देखें
* क्षुद्रग्रह वर्णक्रम श्रेणियाँ
* क्षुद्रग्रह

## सन्दर्भ


श्रेणी:क्षुद्रग्रह वर्णक्रम श्रेणियाँ
एक्सबॉक्स

**एक्सबॉक्स** माइक्रोसॉफ़्ट द्वारा बनाया गया एक खेलने वाला उत्पाद है। जिसमें एक्सबॉक्स 360 भी शामिल है।

## उपकरण
### एक्सबॉक्स
यह खेलने वाला उपकरण एक्सबॉक्स का पहला संस्करण है।
### एक्सबॉक्स 360

नवम्बर 2005 में निकले वास्तविक एक्सबॉक्स की सफलता के पश्चात इसे बनाया गया। इसका विकास एक्सबॉक्स नेक्स्ट, जेनोन और एक्सबॉक्स 2 के समय हुआ। फरवरी 2003 में इसे जेनोन सॉफ्टवेयर के साथ उतारने की तैयारी की गई थी। जिसे माइक्रोसॉफ़्ट के उपाध्यक्ष जे अल्लार्ड ने निर्देश में किया गया। इसे 400 डेवलपर ने मिलकर बनाया था। इसे 22 नवम्बर 2005 में बाजार में निकाला गया। तब इसे अमेरिका और कनाडा में ही प्रदर्शित किया गया। यूरोप में इसे 2 दिसम्बर 2005 और जापान में इसे 10 दिसम्बर 2005 में निकाला गया। इसके पश्चात इसे मेक्सिको, ब्राज़ील, चिली, कोलंबिया, हाँग काँग, सिंगापुर, दक्षिण कोरिया, ताइवान, ऑस्ट्रेलिया, न्यूज़ीलैंड, दक्षिण अफ्रीका, भारत और रूस में निकाला गया। यह पहले वर्ष 36 देशों में उतरा।

जब माइक्रोसॉफ्ट ने एक्सबॉक्स 360 को बाजार में उतारा था, तब यह ऑनलाइन खेलने की सेवा 24 घण्टों के लिए बन्द पड़ गई थी। इसे एक नए संस्करण में बनाने के लिए बन्द करना पड़ा था। तब इसे एक्सबॉक्स लाइव सिल्वर कहते थे। बाद में इसे एक्सबॉक्स लाइव फ्री नाम कर दिया गया। इसे निःशुल्क उपयोग किया जा सकता है। इसमें प्रयोक्ता के नाम और छवि को डालकर प्रोफ़ाइल बनाया जा सकता है। इसके अलावा माइक्रोसॉफ़्ट ने एक्सबॉक्स लाइव गोल्ड नाम के एक पैसे वाली सेवा भी बनाई।

### एक्सबॉक्स वन
225px|अंगूठाकार|दाएँ|एक्सबॉक्स वन का दृश्य
22 नवम्बर 2013 में यह उत्तरी अमेरिका के बाजार में निकाला गया।

## सन्दर्भ

## बाहरी कड़ियाँ
* आधिकारिक जालस्थल

श्रेणी:माइक्रोसॉफ़्ट
O-श्रेणी क्षुद्रग्रह

**O-श्रेणी क्षुद्रग्रह** (O-type asteroid) क्षुद्रग्रहों की एक श्रेणी है जो संख्या में बहुत-ही कम हैं। इनका उत्सर्जन वर्णक्रम (एमिशन स्पेक्ट्रम) ०.७५ माइक्रोमीटर से अधिक तरंगदैर्घ्य (वेवलेंथ) पर एक गहरा बैंड प्रस्तुत करता है। इनका वर्णक्रम विचित्र वर्णक्रम वाले ३६२८ बोज़नेमचोवा (3628 Božněmcová) से मिलता-जुलता है।

## इन्हें भी देखें
* क्षुद्रग्रह वर्णक्रम श्रेणियाँ
* क्षुद्रग्रह

## सन्दर्भ


श्रेणी:क्षुद्रग्रह वर्णक्रम श्रेणियाँ
पाबूजी की फड़

**पाबूजी की फड़** जो एक वस्त्र पर बनाई गई चित्रकारी है। फड़ को पड़ के रूप में भी बोला जाता है। इनकी स्मृति में प्रतिवर्ष जैसलमेर के पास प्राचीन गांव कारियाप में **पड़-महोत्सव** के रूप में एक मेले का आयोजन होता है तथा यह रावणहत्था नामक वाद्य यंत्र के साथ गायी जाती हैं।  कला भारतीय राज्य राजस्थान में अत्यधिक प्रसिद्ध है।

## इतिहास
225px|अंगूठाकार|दाएँ|पाबूजी की छवि, राष्ट्रीय संग्रहालय, नई दिल्ली में
पाबूजी राठौङ का सम्बन्ध राठौङ राजवंश से था तथा लोक-देवता के रूप में पूजे जाते हैं। यह 14वीं सदी (16वीं सदी में भी उल्लेख किया गया है) राजस्थान के फलोदी तहसील के कोलू नामक दूरदराज़ के गाँव में रहते थे। इनका विवाह अमरकोट (पाकिस्तान) के सोढा की पुत्री के साथ हुआ परन्तु देवल चारणी नामक महिला की गायों की रक्षार्थ फेरो के बीच ही युद्ध मे चले गये और वीरगति को प्राप्त हुए। पश्चिम राजस्थान मे राजपूत, भील, एवं राईका समाज मे इनकी अधिक महता है ।्षी

## सन्दर्भ

## बाहरी कड़ियाँ

श्रेणी:भारतीय चित्रकारी
एक्सबॉक्स (बहुविकल्पी)

एक्सबॉक्स माइक्रोसॉफ़्ट के द्वारा बनाया गया एक खेल उपकरण है।

* एक्सबॉक्स
* एक्सबॉक्स 360
* एक्सबॉक्स वन
* एक्सबॉक्स लाइव
* एक्सबॉक्स संगीत
* एक्सबॉक्स वीडियो
उमरकोट

**उमरकोट** (, , ) ,पूर्व नाम **अमरकोट** एक नगर है जो सिंध,उमरकोट ज़िला ,पाकिस्तान में स्थित है। यह पहले सिंध की राजधानी थी। उमरकोट मुग़ल सम्राट अकबर के जन्म का स्थान भी है। हिन्दू लोक धर्म के अनुसार, यहाँ देवताओं पाबूजी और रामदेव का विवाह हुआ था।

## इतिहास
मध्यकाल से 1947 तक ब्रिटिश भारत के विभाजन तक उमरकोट प्रांत पर हिंदू राजपूतों के सोढ़ा राजपूत कबीले का शासन था। मुगल साम्राज्य और ब्रिटिश राज के दौरान इस शहर को प्रमुखता मिली। मुगल सम्राट अकबर का जन्म अमरकोट में 15 अक्टूबर 1542 को हुआ था जब उनके पिता हुमायूं शेरशाह सूरी के हाथों सैन्य हार से भाग गए थे। उमरकोट के शासक राजपूत शासक राणा राव सिह ने उन्हें शरण दी क्योंकि राजपूत में यह वसूल था की अगर दुश्मन भी शरण मांगे तो उनकी भी प्राण की रक्षा करना। बाद में, अकबर उत्तर पश्चिमी भारत लाया, जिसमें मुगल शासन के तहत आधुनिक दिन पाकिस्तान भी शामिल था।

उमर मरावी की प्रेम गाथा का मरियम यहाँ अमरकोट किले में रखा गया था। इसके शासक राणा रतन सिंह को अंग्रेजों ने सिंधियों के अधिकारों के लिए खड़े होने के लिए इस किले पर लटका दिया था।

विभाजन के समय, उमरकोट रियासत के राजा पाकिस्तान पर राज करते थे। [५] हिंदू बहुमत के साथ उमरकोट एकमात्र रियासत थी, जो पाकिस्तान परस्त हो गया। राणा चंद्र सिंह, एक संघीय मंत्री और हिंदू सोढ़ा ठाकुर राजपूत कबीले के प्रमुख और उमेरकोट जागीर, पाकिस्तान पीपुल्स पार्टी (पीपीपी) के संस्थापक सदस्यों में से एक थे और उमरकोट से सात बार पाकिस्तान की नेशनल असेंबली के लिए चुने गए थे, पीपीपी 1977 से 1999 के बीच, जब उन्होंने पाकिस्तान हिंदू पार्टी (PHP) की स्थापना की। वर्तमान में, उनके राजनेता पुत्र राणा हमीर सिंह थारपारकर, उमरकोट और मीठी के 26 वें राणा हैं।

## सन्दर्भ

## बाहरी कड़ियाँ

* District government Umerkot official website (English version)

श्रेणी:पाकिस्तान के शहर

श्रेणी:पाकिस्तान
श्रेणी:सिंध
श्रेणी:अमरकोट
श्रेणी:मुगलकाल
हर्षाली मल्होत्रा

**हर्षाली मल्होत्रा** एक बाल फ़िल्म अभिनेत्री हैं। इनके द्वारा अभिनीत फिल्मों मे बजरंगी भाईजान भी है जिसमें सलमान खान प्रमुख भूमिका में हैं। बाद में हर्षाली ने हिंदी फिल्म नास्तिक में अर्जुन रामपाल के साथ काम किया।
इन्हे 12वे dr भीम राव अम्बेकर पुरस्कार 2022से सम्मानित किया गया।

## फ़िल्म
* बजरंगी भाईजान
* नास्तिक (2018 फ़िल्म)

## धारावाहिक
* क़ुबूल है
* लौट आओ तृषा

## इन्हें भी देखें
* अदा खान
* अतिशा प्रताप सिंह
* ज़ायरा वसीम
* निकिता सिंह

## सन्दर्भ

## बाहरी कड़ियाँ
* 

श्रेणी:2008 में जन्मे लोग
श्रेणी:जीवित लोग
श्रेणी:भारतीय फ़िल्म अभिनेत्री
श्रेणी:भारतीय बाल कलाकार
एक्सबॉक्स लाइव

**एक्सबॉक्स लाइव** माइक्रोसॉफ़्ट द्वारा दी गई एक सेवा है। इससे एक्सबॉक्स के लिए खेल ली जा सकती है। यह निःशुल्क और शुल्क दोनों में उपलब्ध है।

## इतिहास
जब माइक्रोसॉफ़्ट ने एक्सबॉक्स का निर्माण किया तो उसमें खेल के लिए एक स्रोत की आवश्यकता थी। इस कारण इस एक्सबॉक्स लाइव की स्थापना की गई। यह एक ऐसी सुविधा थी, जिससे कोई खेल के छवि ध्वनि आदि को लेकर खेल में उपयोग कर सकता था।

## सन्दर्भ

## बाहरी कड़ियाँ
श्रेणी:माइक्रोसॉफ़्ट
द प्लैनेटरी सोसाइटी

**द प्लैनेटरी सोसाइटी** (The Planetary Society, अर्थ: ग्रहीय समिति) एक अमेरिकी, ग़ैर-सरकारी, ग़ैर-मुनाफ़ाकारी संस्था है जिसका सदस्य कोई भी बन सकता है। यह खगोलशास्त्र, ग्रहीय विज्ञान, और खोज, और इन से सम्बन्धित जन-शिक्षा और राजनैतिक पक्ष-पैरवी के कामों में जुटी हुई है। इसकी स्थापना सन् १९८० में कार्ल सेगन, ब्रूस मर्रे और लुइस फ़्रीडमन ने की थी और सन् २०१५ में इसके १०० देशों से ४०,००० सदस्य थे। *द प्लैनेटरी सोसाइटी* का लक्ष्य सौर मंडल में खोजकार्य, पृथ्वी-समीप वस्तुओं की खोज व छानबीन और ग़ैर-सांसारिक जीवों की खोज है।

## इन्हें भी देखें
* कार्ल सेगन

## सन्दर्भ


श्रेणी:खगोलशास्त्रीय संगठन
श्रेणी:खगोलशास्त्रीय समितियाँ
अकादमिक स्वतंत्रता

**अकादमिक स्वतंत्रता** (academic freedom) यह सिद्धांत है कि बिना रोक-टोक के प्रशन उठाने की स्वतंत्रता और अध्यापकों, छात्रों व शोधकर्ताओं में अज़ादी से विचारों की अदला-बदली विश्व में विद्या बढ़ाने के लिए आवश्यक है और इस स्वतंत्रता के बिना विद्या खोजने और सिखाने की कोई भी उच्च स्तरीय संस्थान (जैसे कि विश्वविद्यालय) अपने विद्या-अर्जन के ध्येय में पूरी तरह सफल नहीं हो सकती। इसके अनुसार विद्वानों को शोध करने और अपने विचारों को सिखाने और बोलने की पूरी स्वतंत्रता होनी चाहिए और इसके लिये उन्हें किसी सज़ा, नौकरी-खोने या अन्य दण्ड से सुरक्षित रखना चाहिये।

## इन्हें भी देखें
* अभिव्यक्ति की स्वतंत्रता

## सन्दर्भ


श्रेणी:विद्यार्जन (अकादमीकि)
थलसेना

**स्थल सेना** या **भूसेना** सशस्त्र बल है जो मुख्य रूप से भूमि पर लड़ती है। व्यापक अर्थों में, यह किसी राष्ट्र या देश की भूमि आधारित सैन्य शाखा, सेवा शाखा या सशस्त्र सेवा है।  इसमें सैन्य विमानन इकाई रखने से विमानन सम्पत्ति भी शामिल हो सकते हैं। एक राष्ट्रीय सैन्य बल के भीतर, सेना शब्द का अर्थ क्षेत्र सेना भी हो सकता है।
## संरचना
सेनाओं को सदा विभिन्न इकाइयों के मिशन, भूमिका और प्रशिक्षण के अनुसार,और कभी-कभी एक इकाई के भीतर विभिन्न सैनिकों के अनुसार विभिन्न विशिष्टताओं में विभाजित किया जाता है।

सभी सेनाओं के लिए सामान्य कुछ समूहों में निम्नलिखित शामिल हैं:
*पदातिक
*तोपख़ाना
*संकेत वाहिनी
*सैन्य पुलिस
*चिकित्सा वाहिनी
## इन्हें भी देखें
* सेना
* नौसेना
* वायुसेना

श्रेणी:थलसेनाएँ
चीन खाद्य एवं औषधि प्रशासन

**चीन खाद्य एवं औषधि प्रशासन** (China Food and Drug Administration, 国家食品药品监督管理总局) जनवादी गणतंत्र चीन की सरकार की एक संस्था है जिसका ज़िम्मा चीन में बिकने वाली खाद्य-सामग्री और औषधियों पर निगरानी करना है। प्रशासनिक रूप से यह सीधी जनवादी गणतंत्र चीन की राजपरिषद (State Council of the People's Republic of China) के नीचे आती है। इसके दायित्वों में मिलावट से लड़ना और नये खादानों व दवाईयों को परखकर उन्हें स्वीकृति देना है।

## भ्रष्टाचार
१० जुलाई २००७ को इस संस्था के प्रमुख अध्यक्ष, झेन्ग शियाओयु, को रिश्वत के बदले कुछ कम्पनियों को खाद्य व दवा सुरक्षा सम्बन्धी अनुमतियाँ देनें का दोषी ठहराते हुए मृत्युदंड दे दिया गया।

## इन्हें भी देखें
* फ़ूड एण्ड ड्रग एडमिनिस्ट्रेशन

## सन्दर्भ


श्रेणी:चीन के चिकित्सा और स्वास्थ्य संगठन
अमेरिकी चिकित्सक संघ

**अमेरिकी चिकित्सक संघ** (American Medical Association, अमेरिकन मेडिकल असोसियेशन), जिसे **ए एम ए** (AMA) भी कहा जाता है संयुक्त राज्य अमेरिका में चिकित्सकों और चिकित्सा छात्रों का सबसे बड़ा व्यापारिक संघ है।

## सन्दर्भ


श्रेणी:संयुक्त राज्य अमेरिका के चिकित्सा और स्वास्थ्य संगठन
श्रेणी:चिकित्सा और स्वास्थ्य संगठन
राना दग्गुबाटि

**राणा दग्गुबती** (जन्म 14 दिसंबर, 1984), पेशेवर रूप से राणा के रूप में जाना जाता है, एक भारतीय अभिनेता, निर्माता, दृश्य प्रभाव सह-समन्वयक और फोटोग्राफर है। वह तेलुगू सिनेमा, तमिल सिनेमा और हिंदी सिनेमा में उनके कामों के लिए जाना जाता है। दृश्य प्रभाव निर्माता के रूप में, 2006 में तेलुगू फिल्म सैनीकुडू के लिए महेश बाबू की भूमिका निभाते हुए राणा ने सर्वश्रेष्ठ विशेष प्रभावों के लिए राज्य नंदी पुरस्कार जीता। 2006 में, उन्होंने सह-उत्पादक बोम्माटाट - ए बेलीफुल ऑफ़ ड्रीम्स के लिए राष्ट्रीय फिल्म पुरस्कार प्राप्त किया। 2010 में, उन्होंने तेलुगू ब्लॉकबस्टर लीडर के साथ अपनी अभिनय की शुरुआत की, जिसके लिए उन्होंने सर्वश्रेष्ठ पुरुष पदार्पण - दक्षिण के लिए फिल्मफेयर अवॉर्ड जीता। उन्होंने बिपाशा बसु के साथ दम मारो दम के माध्यम से अपनी हिंदी फिल्म की शुरुआत की, जहां उनके प्रदर्शन के लिए सकारात्मक समीक्षा मिली। उन्हें 2012 के अपराध थ्रिलर फिल्म कृष्णम वंदे जगदगुरुम में अपने प्रदर्शन के लिए आलोचकों की प्रशंसा मिली। 2015 में, उन्होंने बाहुबली: द बिगनिंग में मुख्य विरोधी के रूप में अभिनय किया, जिसने भारतीय फिल्म के लिए दूसरा सबसे बड़ा सकल खिताब दर्ज किया। 4 अप्रैल 2017 को उन्होंने खुलासा किया कि वह केवल अपनी बाईं आँख के माध्यम से देख सकता है।

## इन्हें भी देखें
* सामन्था रूथ प्रभु
* बाहुबली 2: द कॉन्क्लूज़न
* बाहुबली: द बिगनिंग (2015)

## सन्दर्भ

श्रेणी:भारतीय अभिनेता
श्रेणी:अभिनेता
श्रेणी:तेलंगाना के लोग
श्रेणी:जीवित लोग
श्रेणी:तेलुगू अभिनेता
श्रेणी:भारतीय पुरुष आवाज अभिनेताओं
श्रेणी:1984 में जन्मे लोग
अपचायक

रसायन शास्त्र में **अपचायक** (reducing agent) ऐसे रासायनिक तत्व या रासायनिक यौगिक को कहते हैं जो रासायनिक अभिक्रिया (रिऐक्शन) में एक या एक से अधिक इलेक्ट्रॉन किसी अन्य रसायन को देता है। इलेक्ट्रॉन लेने वाले रसायन को आक्सीकारक (oxidizing agent) कहते हैं और अपचायक व आक्सीकारक की आपसी अभिक्रिया को रेडॉक्स अभिक्रिया कहते हैं। मसलन हाइड्रोजन और ओक्सीजन जब अभिक्रिया कर के पानी बनाते हैं इसमें हाइड्रोजन अपचायक होता है और उसके दो परमाणु एक ओक्सीजन के परमाणु को एक-एक इलेक्ट्रॉन देते हैं। इस अभिक्रिया में ओक्सीजन आक्सीकारक होता है।vu

## इन्हें भी देखें
* आक्सीकारक
* रेडॉक्स

## सन्दर्भ


श्रेणी:अपचायक
श्रेणी:रासायनिक अभिक्रियाएँ
मारी (फ़िल्म)

**[[मारी]]** एक भारतीय तमिल भाषा की हास्य फ़िल्म है, जिसका निर्देशन बालाजी मोहन ने किया है। इसके निर्माता राधिका सरथकुमार और आर सरथकुमार हैं। इसमें धनुष, काजल अग्रवाल, विजय येसुदास, रोबो शंकर और अनिरुद्ध रविचंदर मुख्य भूमिका में हैं। यह फ़िल्म 17 जुलाई 2015 को सिनेमाघरों में प्रदर्शित हुई।

## कहानी
यह कहानी दो गुण्डे मारी (धनुष) से शुरू होती है। वह अपने दुशमन एक और गुण्डे को मार देता है। वह वेलु के नीचे कार्य करता है। वह एक और गुण्डे रवि से लड़ता रहता है। वह भी वेलु के नीचे ही कार्य करता है। एक दिन श्रीदेवी (काजल अग्रवाल) वहाँ अपने व्यापार के लिए आती है। मारी जबर्दस्ती उसके व्यापार में एक हिस्सेदार बन जाता है। वह उसके कुछ ग्राहक को भगा भी देता है, जिससे श्रीदेवी क्रोधित हो जाती है। वह अर्जुन (विजय येसुदास) जो की एक पुलिस अधिकारी है, उसकी मारी को पकड़वाने में मदद करती है। वह दिखाती है की वह मारी से प्यार करती है और वह उसके खिलाफ सबूत खोजती है। लेकिन इससे पहले ही किसी अन्य के द्वारा हुए हत्या का आरोप मारी पर लग जाता है और वह गिरफ्तार हो जाता है। वह जब बाहर आता है तो उसे पता चलता है कि वेलु भी गिरफ्तार हो चुका है। अर्जुन और रवि दोनों मिलकर कई लोगों को जेल में बन्द कर रहे हैं। वह दोनों से बदला लेने का सोचता है। इसी दौरान श्रीदेवी उससे प्यार करने लगती है। मारी अर्जुन के एक गैर कानूनी सामान से भरे वाहन को अपने कब्जे में ले लेता है और उससे वेलु को छोड़ने को कहता है। अर्जुन रवि को बचाने की कोशिश करता है। लेकिन उसके एक हवलदार के खुलासे के बाद वह भी पकड़ा जाता है। श्रीदेवी आखरी में अपने प्यार के बारे में मारी को बताती है, लेकिन वह इन्कार कर देता है।

## कलाकार
* धनुष - मारी
* काजल अग्रवाल - श्रीदेवी
* विजय येसुदास - अर्जुन कुमार
* रोबो शंकर - सनिकिलमाइ
* काली वेंकट
* कल्लूरी विनोथ - आदिथंगी
* मीमे गोपी
* अनिरुद्ध रविचंदर - विशेष उपस्थिती

## निर्माण
### विकास
इस फ़िल्म के निर्देशक बालाजी मोहन ने इस फ़िल्म के निर्माण के बारें में जानकारी जनवरी 2014 में दी। तब उन्होने बताया की इसमें धनुष और काजल अग्रवाल मुख्य किरदार में रहेंगे।

### पात्र चुनाव

एक अफवाह थी की इस फ़िल्म में धनुष कुछ समय के लिए दिखाई देंगे। फ़िल्म के नजदीकी सूत्रों ने बताया की वह इस फ़िल्म में एक मद्रास के स्थानीय निवासी के रूप में दिखाई देंगे और उसी में बात करेंगे। लेकिन जब किरदार का खुलासा हुआ तब वह एक मुख्य भूमिका में थे। यह किरदार उनके पिछले फ़िल्म आड़ुकलम (2011) से मिलता जुलता है। इसी दौरान काजल अग्रवाल भी इस फ़िल्म से जुड़ गईं। वह भी इस फ़िल्म में मुख्य किरदार में से एक का किरदार निभा रहीं हैं। वह इस फ़िल्म से नवम्बर 2014 में जुड़ीं। यह उनकी तमिल सिनेमा में एक वर्ष के पश्चात वापसी है। इससे पहले वह जिल्ला (2014) नामक फ़िल्म में कार्य कर चुकी थीं।

काजल पोल्लाधावन (2007) में धनुष के साथ कार्य करने वाली थीं। लेकिन उस समय अन्य फ़िल्म के कारण वह इससे बाहर गई। वह उस दौरान एक तेलुगू फ़िल्म चन्दामामा (2007) में कार्य कर रही थीं। 
## सन्दर्भ

## बाहरी कड़ियाँ

श्रेणी:तमिल फ़िल्में
एकियोक, अलास्का

thumb|right|250px|अलास्का में एकियोक की भौगोलिक स्थिति

**एकियोक** (अंग्रेज़ी: *Akhiok*) संयुक्त राज्य अमेरिका के अलास्का राज्य के कोडिऐक द्वीप बरो में एक दूसरे-दर्जे का नगर है। एकियोक कोडिऐक का सबसे दक्षिणी गाँव है। 2010 की अमेरिका की जनगणना में यहाँ कुल 71 लोग थे। एकियोक में कोई डाकघर नहीं है और यह एक ग्रामीण स्थान है जो एकियोक के डाक कोड 99615 के अन्तर्गत आता है। इस गाँव के निकट की एक खाड़ी के कारण इसे कभीकभार एलिटाक भी कहा जाता है।

एकियोक का क्षेत्रफल 26.4 वर्ग किमी है जिसमें से 20.1 वर्ग किमी भूक्षेत्र और 6.3 वर्ग किमी जलक्षेत्र है। इसकी समुद्र तल से ऊँचाई 9 मीटर (30 फ़ुट) है। यहाँ की वर्तमान (जुलाई 2015 में) महापौर लिण्डा अमोडो हैं।

## जनसांख्यिकी
2000 की जनगणना में यहाँ कुल 80 लोग, 25 कुनबे, 17 परिवार थे। जनसंख्या घनत्व 3.9/किमी2 था। 1.7/किमी2 घनत्व के साथ कुल 34 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (86.25%), एशियाई (3.75%), दो या दो से अधिक प्रजातियों के (7.50%), श्वेत (2.50%), 1.25% हिस्पैनिक या लैटिनो।

## बाहरी कड़ियाँ
* एकियोक/कोडिऐक द्वीप 

श्रेणी:अलास्का के नगर
ग्रेट ग्रैंड मस्ती

***ग्रेट ग्रैंड मस्ती*** (जिसे **मस्ती 3** भी कहते हैं) भारतीय वयस्क हास्य फ़िल्म है, जिसका निर्देशन इन्द्र कुमार ने किया है। इसके निर्माता अशोक ठकेरिया और इन्द्र कुमार हैं।

## कलाकार
* रितेश देशमुख
* विवेक ओबेरॉय
* आफ़ताब शिवदेसानी
* उर्वशी रौतेला
* मिष्ठी
* पुजा चोपड़ा
* सुदेश लहरी - रामसे

## निर्माण
मस्ती और मस्ती 2 के सफलता के पश्चात अशोक ठकेरिया और इन्द्र कुमार ने इसके तीसरे संस्करण को बनाने का निर्णय लिया, जिसे *ग्रेट ग्रैंड मस्ती* नाम दिया गया। इसे मस्ती 3 नाम से भी जाना जाता है।
### पात्र चुनाव
पिछले भागों की तरह इसमें रितेश देशमुख, विवेक ओबेरॉय और आफ़ताब शिवदेसानी मुख्य किरदार के रूप में चुने गए। लेकिन फ़िल्म में दोहरे अर्थ वाले वाक्य के उपयोग होने के कारण कई अभिनेत्री इस फ़िल्म को करने के लिए राजी नहीं हो रहे।

## संगीत
*ग्रेट ग्रैंड मस्ती* के लिए संजीव-दर्शन, शारिब-तोषी और सुपर्बिया (शान, गौरव, रौशनी) ने संगीत दिया है। गानों के बोल समीर अंजान, मनोज यादव और कुमार लिखे हैं। संगीत अधिकारों का अधिग्रहण ज़ी म्यूजिक कंपनी ने किया है।

## सन्दर्भ

## बाहरी कड़ियाँ

* 
*
सूक्ष्मजीवरोधी

**सूक्ष्मजीवरोधी** (antimicrobial) ऐसे रसायन व अन्य चीज़ें होती हैं जो सूक्ष्मजीवों को मारती हैं या उनकी वृद्धि को रोकती हैं। अलग सूक्ष्मजीवरोधी अलग सूक्ष्मजीवों का अवरोधन करते हैं और उन्हें इसके आधार पर भिन्न श्रेणियों में बांटा जाता है। मसलन जीवाणु (बैक्टीरीया) के विरुद्ध प्रभावशाली सूक्ष्मजीवरोधियों को जीवाणुरोधी (antibacterials), फफूंद (फ़न्गस) रोकने वाले सूक्ष्मजीवरोधियों को फफूंदरोधी (antifungals), इत्यादि।

## इन्हें भी देखें
* जीवनाशक (बायोसाइड)
* जीवाणु (बैक्टीरीया)
* फफूंद (फ़न्गस)

## सन्दर्भ


श्रेणी:सूक्ष्मजीवरोधी
श्रेणी:जीवनाशक
जीवनाशक

**जीवनाशक** (biocide) ऐसे रसायन, सूक्ष्मजीव या अन्य चीज़ें होती हैं जिनके ज़रिये किसी हानिकारक जीव को मारने, वृद्धि रोकने, संख्या कम करने या अन्य प्रकार से अवरोधित करने का काम किया जाता है। चिकित्सा, कृषि, वानिकी व उद्योग में जीवनाशकों का प्रयोग आम है। कीटों, हानिकारक पौधों और बड़े जीवों को मारने वाले कीटनाशक और हानिकारक सूक्ष्मजीवियों को मारने वाले सूक्ष्मजीवरोधक दोनों ही जीवनाशकों की श्रेणी में आते हैं।

## इन्हें भी देखें
* सूक्ष्मजीवरोधी
* कीटनाशक

## सन्दर्भ


श्रेणी:जीवनाशक
श्रेणी:कीटनाशक
एकिएक, अलास्का

thumb|right|250px|अलास्का में एकिएक की भौगोलिक स्थिति

*एकिएक* (अंग्रेज़ी: *Akiak*) संयुक्त राज्य अमेरिका के अलास्का राज्य के बॅथल जनगणना क्षेत्र में एक कस्बा है। 2010 की जनगणना में यहाँ की जनसंख्या 346 थी। एकिएक का कुल क्षेत्रफल 8.1 वर्ग किमी है जिसमें से 5.4 वर्ग किमी भूक्षेत्र और 2.6 वर्ग किमी जलक्षेत्र है। जनसंख्या घनत्व 63.7 किमी2 है। यहाँ के वर्तमान (जुलाई 2015 में) महापौर का नाम ईडा ऍम जैस्पर है।

## जनसांख्यिकी
2000 की जनगणना में एकिएक में 309 लोग, 69 कुनबे, और 54 परिवार थे। जनसंख्या घनत्व 60.6/किमी2 था। 14.9/किमी2 घनत्व के साथ कुल 76 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (92.88%), श्वेत (4.85%), दो या दो से अधिक प्रजाती के (2.27%)। किसी भी प्रजाती के हिस्पैनिक या लैटिनो 0.65% थे।

## बाहरी कड़ियाँ
* ''State of Alaska, Division of Community Advocacy, Community Information Summary'' 

श्रेणी:अलास्का के नगर
अकुतान, अलास्का

thumb|right|250px|अलास्का में अकुतान की भौगोलिक स्थिति

**अकुतान** (अंग्रेज़ी: *Akutan*) संयुक्त राज्य अमेरिका के अलास्का राज्य के अलूशियन्स पूर्व बरो में स्थ्ति एक नगर है। 2010 की जनगणना में यहाँ की कुल जनसंख्या 1,027 थी। इस कस्बे का कुल क्षेत्रफल 48.9 वर्ग किमी है जिसमें से 36.3 वर्ग किमी भूक्षेत्र और 12.6 वर्ग किमी जलक्षेत्र है। समुद्र-तल से इसकी ऊँचाई 30 मीटर (98 फुट) है। यहाँ के वर्तमान (जुलाई 2015 में) महापौर का नाम जो बॅर्स्किन है।

## जनसांख्यिकी
2000 की जनगणना में अकुतान में कुल 713 लोग, 34 कुनबे, और 17 परिवार थे। जनसंख्या घनत्व 19.6/किमी2 था। 1.0/किमी2 के घनत्व के साथ यहाँ कुल 38 निवास-योग्य इकाईयाँ थी। प्राजातीय बनावट इस प्रकार थी: एशियाई (38.57%), श्वेत (23.56%), मूल अमेरिकी (15.71%), अफ़्रीकी-अमेरिकी (2.10%), प्रशान्त द्वीप वासी (0.28%), दो या दो से अधिक प्रजाती के (1.54%), और अन्य प्रजातियों के (18.23%)। किसी भी नस्ल के हिस्पैनिक या लैटिनो (20.76%) थे।

## बाहरी कड़ियाँ
* ''State of Alaska, Division of Community Advocacy, Community Information Summary'' 

श्रेणी:अलास्का के नगर
अलाकनूक, अलास्का

thumb|right|250px|अलास्का में अलाकनूक की स्थिति

**अलाकनूक** (अंग्रेज़ी: *Alakanuk*) संयुक्त राज्य अमेरिका के अलास्का राज्य में कुसिल्वाक जनगणना क्षेत्र के असंगठित बरो में स्थित एक दूसरे दर्जे का कस्बा है। 2000 की जनगणना में यहाँ की कुल जनसंख्या 652 थी। अलाकनूक का कुल क्षेत्रफल 106.2 वर्ग किमी है जिसमें से 83.8 वर्ग किमी भूक्षेत्र और 22.4 वर्ग किमी जलक्षेत्र है। समुद्र-तल से इसकी ऊँचाई 1 मीटर (3 फुट) है। यहाँ के वर्तमान (जुलाई 2015) महापौर का नाम गैब्रिएल बस्टर है।

## जनसांख्यिकी
2000 की जनगणना में यहाँ कुल 652 लोग, 139 कुनबे, और 118 परिवार थे। जनसंख्या घनत्व 7.8 किमी2 था। 1.9/किमी² के घनत्व के साथ कुल 160 निवास-योग्य इकाईयाँ थी। कस्बे की प्रजातीय बनावट इस प्रकार थी: मूल अमेरिकी (95.40%), श्वेत (1.99%), एशियाई (0.15%), दो या दो से अधिक प्रजातियों के (2.45%)।

## बाहरी कड़ियाँ
* ''Alaska Division of Community Advocacy - Community Information Summary'' 

श्रेणी:अलास्का के नगर
बशर नवाज

अंगूठाकार|अमीर खुसरो
**बशर नवाज** (जन्म: १८ अगस्त, १९३५ ; मृत्यु: ०९ जुलाई, २०१५) प्रख्यात उर्दू कवि एवं गीतकार थें।

## करियर

हिन्दी फिल्म 'बाजार' का बेहद लोकप्रिय गीत 'करोगे याद' उन्होंने ही लिखा था। औरंगाबाद में 18 अगस्त 1935 को जन्मे नवाज की रचनाएं भारत और विदेश में विभिन्न पत्रिकाओं में नियमित तौर पर प्रकाशित होती थीं। वह वामपंथी आंदोलन से प्रभावित थे जो उनकी कविताओं में भी झलकता था। बशर ने कुछ हिन्दी फिल्मों के लिए गीत और रेडियो के लिए नाटक भी लिखे थे। टीवी सीरियल 'अमीर खुसरो' की पटकथा भी उन्होंने ही लिखी थी। उर्दू साहित्य में योगदान के लिए उन्हें प्रतिष्ठित 'पुलोत्सव' सम्मान से भी नवाजा गया था।

नवाज ने आधुनिक उर्दू शायरी में एक अलग ही मुकाम बनाया और वह अंतरराष्ट्रीय स्तर पर सराहे गए। उन्होंने बाजार के अलावा लोरी, जाने वफा और तेरे शहर में आदि फिल्मों के लिए भी गीत लिखे।
 
उनके गीतों को मोहम्मद रफी, तलत अजीज, लता मंगेशकर, आशा भोसले, गुलाम अली और भूपेंद्र जैसे गायकों ने अपने स्वर दिए।
बशर ने रेडियो के लिए नाटक भी लिखे थे। टीवी धारावाहिक अमीर खुसरो की पटकथा भी उन्होंने लिखी थी।

## निधन
मशहूर उर्दू शायर बशर नवाज का संक्षिप्त बीमारी के बाद बुधवार महाराष्ट्र के औरंगाबाद में निधन हो गया। वह 79 वर्ष के थे।

## सन्दर्भ

## बाहरी कड़ियाँ
* जालस्थल

श्रेणी:कवि
श्रेणी:गीतकार
दक्षिण फ़िल्मफ़ेयर पुरस्कार

**दक्षिण फ़िल्मफ़ेयर पुरस्कार** दक्षिण भारतीय जिसमें ये भाषाएँ आती है - तमिल ,तेलुगू ,मलयालम तथा कन्नड़ उनके फ़िल्मों का सबसे बड़ा पुरस्कार है। इसमें अभिनेताओं ,अभिनेत्रियों ,गायककलाकारों निर्देशकों तथा निर्माताओं इत्यादि को दिया जाता है। इसकी प्रस्तुती द टाइम्स ग्रुप करता है। 

## इतिहास

## तमिल

## तेलुगू

## मलयालम

## कन्नड़

## सन्दर्भ

श्रेणी:फ़िल्मफ़ेयर पुरस्कार
औद्योगिक गैस

thumb|right|सिलिंडरों में दबी हाइड्रोजन गैस, ट्रक में ले जाई जा रही है
**औद्योगिक गैस** (Industrial gas) ऐसी गैस को कहा जाता है जिसका प्रयोग किसी औद्योगिक प्रक्रिया में हो। अक्सर यह गैसें इन्हीं इस्तेमालों के लिये विषेश रूप से बनाई या शुद्ध की जाती हैं। नाइट्रोजन, ओक्सीजन, कार्बन डायोक्साइड, आर्गन, हायड्रोजन, हीलीयम और ऐसिटलीन सबसे ज़्यादा प्रयोग की जाने वाली औद्योगिक गैसें हैं।

## इन्हें भी देखें
* गैस

## सन्दर्भ


श्रेणी:औद्योगिक गैसें
विश्व के प्रमुख सागरों की सूची

विश्व में बहुत बड़े-बड़े सागर है। 

## सूची
{| class="wikitable sortable"
|-
! सागर !! क्षेत्रफल (वर्ग किमी में)!! गहराई (मीटर में)!!
|-
| दक्षिण चीन सागर || 81,42,960 ||1200
|-
| कैरीबियन सागर || 27,53,000 || 2400 
|-
| भूमध्य सागर || 25,03,000 || 1485
|-
| ओख़ोत्स्क सागर || 15,27,570 || 840 
|-
| बेरिंग सागर || 22,68,180 || 140
|-
| पूर्व चीन सागर || 12,49,150 || 188
|-
| अंडमान सागर || 7,97,720 || 865
|-

## सन्दर्भ

श्रेणी:सागर
श्रेणी:विश्व के प्रमुख सागर